Mikoyan-Gurevich MiG-31

MiG-31 (rus. МиГ-31) – pirmasis Tarybų Sąjungos ketvirtos kartos perėmimo naikintuvas, pakeitęs MiG-25, skirtas sulaikyti ar sunaikinti oro pažeidėjus, taikinius skrendančius įvairiame aukštyje, XXI a. pradžioje pradėtas naudoti kaip "oras-žemė" tipo raketų platforma."Russia says it used hypersonic missiles in Ukraine for first time". Al Jazeera. 19 March 2022.

Gali būti naudojamas įvairiu paros metu, bet kokiomis meteorologinėmis sąlygomis.

 Istorija 
MiG-31 pradėtas kurti 1968 m., kaip atsakas tuomet skraidžiusiems F-14 Tomcat, F-15 Eagle (JAV), Panavia Tornado (naikintuvų šeima, Jungtinės Karalystės, Vokietijos ir Italijos bendras projektas).

Naujausių elektronikos pasiekimų dėka buvo numatyta praplėsti tokio tipo naikintuvo technines galimybes. Kaip bazė buvo panaudota MiG-25 komponavimo schema, tačiau nutarta pritaikyti dviem lakūnams: pilotui ir šturmanui operatoriui.

1975 m. rugsėjo 16 d. pirmą kartą pakilo į orą, o gaminti serijiniu būdu pradėtas 1977 m. tuometiniame Gorkio mieste (dabar Nižnij Novgorodas, ). TSRS KOP pradėjo tarnauti 1980 m., pakeisdamas techniškai ir technologiškai pasenusius Su-15 ir Tu-128.

Iki 1995 m. pabaigos buvo pagaminta apie 500 MiG-31 naikintuvų.

2017 m. keletas šių lėktuvų buvo pritaikyti naudoti kaip hipergarsinių raketų "Kinzhal" paleidimo platformos (modifikacija MiG-31K). Praktiškai išbandyti Sirijos pilietinio karo metu 2021 m.,"Истребитель МиГ-31К нанёс удар гиперзвуковой ракетой "Кинжал" по неизвестной цели в Сирии" Avia.pro taip pat naudoti ir 2022 m. Rusijos invazijos į Ukrainą metu, pradedant 2022 m. kovo 18 d.Paul Kirby (19 March 2022). "Russia claims first use of hypersonic Kinzhal missile in Ukraine". BBC News

 Modifikacijos 
 MiG-31B – serijinio modelio MiG-31 modifikacija, papildyta kuro papildymo ore sistema
 MiG-31BS – panašiai modernizuota kaip MiG-31B
 MiG-31BM – daugiafunkcis naikintuvas, skirtas kovai su priešo radiolokacijos sistema
 MiG-31D – eksperimentinis modelis, galintis būti ginkluotas priešpalydovine raketa
 MiG-31LL – „skraidanti laboratorija“ Centriniam Aerohidrodinamikos institutui Žukovskio mieste.
 MiG-31M – modelis su papildyta ginkluote, nauja radiolokacijos sistema ir elektroninėmis sistemomis
 MiG-31F – eksperimentinis daugiafunkcis naikintuvas antžeminiams taikiniams naikinti
 MiG-31FE – modelio MiG-31BM variantas eksportui
 MiG-31E – skirtas eksportui su supaprastintomis elektroninėmis sistemomis.
 MiG-31K – hipergarsinių raketų "Kinzhal" paleidimo platforma

 Šalys naudotojos 
Dabartiniai naudotojai
  (27)
  (153)

Buvę naudotojai


 Radiolokacinė įranga 
MiG-31 aprūpintas 1,1 m diametro radaru Zaslon (), kuris patalpintas naikintuvo „nosyje“. Vienu metu šis radaras gali sekti iki 10 taikinių ir vienu metu raketomis atakuoti 4 taikinius. Jo veikimo nuotolis iki 200 km. Vėlesni modeliai MiG-31BS, MiG-31D, MiG-31M turi naujesnį radarą Zaslon-M, kurio aprėpimo spindulys padidėjo iki 400 km. Su šiuo radaru galima atakuoti 6 taikinius vienu metu.

 Ginkluotė 
 Viena GŠ-6-23 patranka (kalibras 23 mm, 260 šovinių)
 Prie fiuzeliažo tvirtinamos oras-oras tipo raketos:
 Keturios Vympel R-33 (NATO kodas AA-9 'Amos') arba
 Šešios Vympel R-37 (AA-X-13 'Arrow') (didelio nuotolio)
Prie sparnų pilonų tvirtinamos oras-oras tipo raketos (atsižvelgiant į užduotį):
Dvi vidutinio nuotolio Molniya R-40 (AA-6 'Acrid')
Keturios Vympel R-60 (AA-8 'Aphid') arba trumpo nuotolio Vympel R-73 (AA-11 'Archer') su taikikliu reaguojančiu į šilumą
Keturios didelio nuotolio Vympel R-77 (AA-12 'Adder') 

Kai kurie modeliai gali būti apginkluojami Ch-31 (AS-17 'Krypton) ar Ch-58 (AS-11 'Kilter'), Ch-47M2 (Kinzhal).

 Charakteristikos 
400px|right

 Nuorodos 

 migavia.ru 
 fas.org 
 aviation.ru 
 globalsecurity.org
 warfare.ru
 globalaircraft.org

 Išnašos 
Kategorija:Naikintuvai
Kategorija:Mikoyan orlaiviai
Kategorija:Vidursparniai
Kategorija:Bombonešiai